
EUSKADIKO KULTURA ETA SORMEN BARRUTIRAKO (BDCC) SENDOTZE PROGRAMAREN ZERBITZUA KONTRATATZEKO OINARRI TEKNIKOEN PLEGUA. ERAKUNDE HORI EUSKADIKO TEKNOLOGIA ETA EZAGUTZA APLIKATUAREN INDUSTRIEN KLUSTERRERAREN (GAIA) BARRUAN DAGO.

Plegu honen xedea da GAIA CLUSTERRAri, BDCC proiektuaren esparruan, Sendotze Programaren zuzendaritza-zerbitzua emango dion enpresa hautatzea. GAIA CLUSTERRAren baitako proiektu bat da BDCC, eta azken hori da plegu honen erakunde kontratatzailea. Hemendik aurrera, BDCC edo BDCC taldea aipatzen denean, GAIA CLUSTERRA erakunde kontratatzailearen proiektua dela ulertuko da.

Informazio gehiagorako:  GAIAren webgunea.

Aurreko ataletan azaldutakoaren arabera, Euskadiko Kultura eta Sormen Industrien (KSI) arloko enpresa eta profesionalei zuzendutako SENDOTZE PROGRAMAren zuzendaritza-zerbitzua kontratatzea aurreikusten da.
SENDOTZE PROGRAMAren zuzendaritza-zerbitzuak eginkizun hauek izango ditu:
· Etengabeko harremana izatea programaren koordinazioarekin eta laguntza teknikoarekin. 
· Aurreko edizioko prestakuntza-programa berrikustea, ikasgaietan eta irakasle-taldean aldaketak egitea komeni den baloratzeko eta, beharrezkotzat jotzen badira, aldaketa horiek egiteko.
· Ediziorako programako irakasle-taldea hautatzea.
· Edizioko prestakuntza-egutegia prestatzea.
· Programaren komunikazio-mezu eta -ekintzetan laguntzea.
· Programako parte-hartzaileak hautatzea, hautagai bakoitzari banakako elkarrizketa eginez.
· Programak iraun bitartean, modulu guztiak egiten dituen parte-hartzaile bakoitzarekin hiru tutoretza-saio egitea, eta modulu bakarra egiten duen bakoitzarekin tutoretza-saio bat, parte-hartzaile bakoitzaren proiektuaren jarraipena egiteko, parte-hartzaile guztiek programa amaitzean beren proiektua eta enpresa garatzeko estrategia bat izan dezaten.
· Adituarekin egindako tutoretzen jarraipena egitea, eta parte-hartzaileak tutoretza horiek baliatzeko orientatu ahal izatea.
· Programaren inaugurazioan, networking-saioan  eta amaiera-ekitaldian parte hartzea.
· Baliozkotze-saioko kideak hautatzea, eta programaren baliozkotze-saioan parte hartzea.
· Programaren jarraipena egiteko aurrez aurreko edo onlineko bileretan parte hartzea, koordinazio- eta laguntza teknikoko taldearekin batera.
· Edizioaren azken txostena egitea.
· Gogobetetze-inkesten azterketa.

Nahitaezkoa izango da:
a) Lan-arloko eta gizarte-segurantzako araudia betetzea:  
 
Kontratua egikaritzean, esleipendunak bete beharko ditu Europar Batasuneko zuzenbidean, Estatuko zuzenbidean, hitzarmen kolektiboetan edo Estatua lotzen duten nazioarteko zuzenbideko xedapenetan ezarritako gizarte- edo lan-arloko betebehar aplikagarriak. 

4.1. Oinarrizko informazioa:
2027an SENDOTZE PROGRAMAREN seigarren edizioa egingo da. Oraingoan, enpresen premietara eta feedbackera egokitutako formatu modularrarekin. Enpresa eta enpresa-proiektua sendotzeko programa enpresa-proiektu jakin batean jarduteko programa bat da, Euskadiko KSIetako zuzendaritza-arduradunei (jabeei edota bazkideei) zuzendua. Bi formatutan egin daitekeen laguntza-prozesu bat da: 
· 90 orduko ikastaro osoa: 3 prestakuntza-modulu + 1 proiektu-modulu + tutoretzak, beren premien arabera enpresa sendotzeko proiektu bat garatzeko (nazioartekotzea, digitalizazioa, berrikuntza, negozio-eredu berria edo zerbitzu berriak…). 
· Modulu bakoitzeko 24 orduko ikastaroa + tutoretzak.

4.2. Harremanetarako:
SENDOTZE PROGRAMAN parte hartzen duten enpresen edo profesionalen eta zerbitzua ematen duten pertsonen arteko harremana BDCC taldearen (GAIA CLUSTERRA) bidez egingo da. 
4.3. Adituen taldea eta BDCC taldea (GAIA CLUSTERRA)
BDCCko taldeak bilerak egingo ditu SENDOTZE PROGRAMAk iraun bitartean, zuzendaritza-zerbitzua ematen duten pertsonekin.
Enpresa esleipendunek berariazko konfidentzialtasun-akordio bat sinatu beharko dute, lizitazioa onartutzat jotzeko eta proiektua abiarazteko.
4.4. Txostena:
SENDOTZE PROGRAMAREKIN lotutako zerbitzuak eman ondoren, enpresa esleipendunek egindako lanaren berri eman beharko diote BDCC taldeari, Programaren ebaluazio-txosten baten bidez. Txostenean hurrengo ediziorako iradokizunak eta egin daitezkeen hobekuntzak adierazi beharko dituzte, 2027ko irailaren 30a baino lehen.  

Proposamenean zehaztu beharko dira zerbitzu bakoitza gauzatzeko erabilgarri dauden baliabide teknikoak eta giza baliabideak.
a) Baldintza orokorrak: 
Lizitatzaileak berariaz izendatu beharko du zerbitzuaren arduradun nagusia izango den pertsona. Haren eginkizun eta erantzukizun nagusiak honako hauek izango dira:
	BDCCko (GAIA CLUSTERRA) taldearekin solaskide eta lankide gisa jardutea

	BDCCri zerbitzua emango dion pertsona izatea. Horrek ez du eragotziko eguneroko jardunean taldeko beste pertsona bat edo batzuk ere egon ahal izatea.

	BDCC taldearekin egiten diren bileretara joatea.

	SENDOTZE PROGRAMAREN aurrerapenaren eta garapenaren berri ematea.

	Programaren jarraipena eta kontrola egitea, eta egikaritze-epeak bermatzea.

	Erabilgarritasuna



Lizitatzaileak izendatzen duen pertsonak:
· Sendotze Programa amaitu arte emango du zerbitzua, 
· eta Sendotze Programari dagokion zerbitzua eman ahal izango duela bermatuko du.
Izendatutako pertsonaren curriculum vitaea erantsi beharko da, haren esperientzia eta enpresa esleipendunarekin duen kontratu-lotura adierazita.. 

Egikaritze-epea kontratua sinatzen denetik 2027ko abenduaren 31ra artekoa izango da.

Garrantzi berezia izango du BDCCko (GAIA CLUSTERRA) taldeari SENDOTZE PROGRAMAREN aurrerapenaren eta garapenaren berri emateak, bai eta emandako zerbitzuaren berri emateak ere.  

Pertsona eta enpresa kontratistek konpromisoa hartzen dute BDCCko taldeak ematen dien edo beste iturri batzuen bidez ezagutzen duten informazio guztia isilpean gordetzeko, eta ezein pertsona fisiko edo juridikori ez jakinarazteko, lanen ardura duten beren plantillako langileei izan ezik. Horrela, hirugarrenek ez dute informazio horren berri izango, ezta zabarkeriaren ondorioz ere. Era berean, konpromisoa hartzen dute BDCC (GAIA CLUSTERRA) taldeak ematen dien edo beste iturri batzuen bidez ezagutzen duten informazioa ez erreproduzitzeko, ez eraldatzeko eta, oro har, ez erabiltzeko, kontratatutako zerbitzuak behar bezala emateko ez bada.
[bookmark: _Toc98165670][bookmark: _Toc98836667][bookmark: _Toc100157876]BALDINTZA EKONOMIKOAK

Azaldutakoaren arabera, eskaera honetarako gehieneko aurrekontua honako hau da:
· 22.000 €, SENDOTZE PROGRAMAREN zuzendaritza-zerbitzurako. 
· Aurkeztutako eskaintzek ordainsarien eta sortuko diren gastuen zenbateko osoa adierazi beharko dute, dagokion BEZa sartu gabe. Aurrez aurreko jarduerekin lotutako gastu guztiak (joan-etorriak, dietak, etab.) eskaintzan sartuta daude. 
· GAIA CLUSTERRAk neurriz kanpokotzat edo ausartegitzat jotako eskaintza ekonomikoak baztertu ahal izango ditu, azaleko 16. klausulan zehaztutako irizpideari jarraituz.
Aurrekoarekin bat etorriz, proiektuaren egikaritze-faserako ziurtagiri bat egingo da, eta bi zatitan ordainduko da: % 50 proiektuaren hasieran eta % 50 egikaritze-epea amaitzean.

Esleipen-irizpideak hornitzailea hautatzeko kontuan hartuko diren elementuak dira, eta BDCCko (GAIA CLUSTERRA) taldearen premiak hobekien asetzen dituzten eskaintzak identifikatzea dute helburu. Eskaintzak 0tik 100 puntura baloratuko dira, atal bakoitzean aurrez ezarritako irizpideak eta horien puntuazioa kontuan hartuta. Gehienez 100 puntu lortu daitezke.
Izaera subjektiboko nahiz objektiboko puntuak azaleko 15. eta 16. klausuletan ezarritako haztapen-irizpideen arabera esleituko dira.

Eskaintza teknikoari edo pleguaren edukiari buruzko edozein argibide eskatzeko judit@gaia.es eta vidorreta@gaia.es helbide elektronikoetara idatz daiteke, edo (+34) 627 671 552 telefono-zenbakira deitu daiteke.

